# Bromma

### Wikipedia

Bromman alueen sijainti Tukholmassa

Bromma on yksi Tukholman kunnan 18 kaupunginosa-alueesta. Brommassa oli vuonna 2004 59 229 asukasta ja sen pinta-ala on 24,60 km². Pohjoisessa Bromma rajoittuu Hässelby-Vällingbyn ja Spånga-Tenstan kaupunginosa-alueisiin sekä Solnan ja Sundbybergin kuntiin. Etelässä Bromma rajoittuu Mälareniin.

Brommaan kuuluvat seuraavat kaupunginosat: Abrahamsberg, Alvik, Beckomberga, Blackeberg, Bromma Kyrka, Bällsta, Eneby, Höglandet, Mariehäll, Nockeby, Nockebyhov, Norra Ängby, Olovslund, Riksby, Smedslätten, Stora Mossen, Södra Ängby, Traneberg, Ulvsunda, Ulvsundan teollisuusalue, Åkeshov, Åkeslund, Ålsten ja Äppelviken.

## [muokkaa] Historia

Historiallisesti Bromma oli kylä, jonka maille rakennettiin kirkko 1100-luvun jälkipuoliskolla. Bromma oli pitäjä Sollentunan kihlakunnassa Tukholman läänissä, kunnes alue liitettiin Tukholmaan 1. tammikuuta 1916. Pitäjään kuuluivat Essingen seurakunta, Bromman seurakunta sekä Västerledin seurakunta, tosin hieman erilaisin rajoin kuin nykyään. Vuoteen 1888 asti Brommaan kuului myös Sundbyberg, ja vuoteen 1975 asti myös Lilla Essingen ja Stora Essingen. Nykyään ei ole olemassa kaupungiosaa, jonka nimi olisi Bromma.

Brommassa sijaitsee Bromman lentoasema, joka on vihitty käyttöön vuonna 1936.

## [muokkaa] Urheilu

Brommalainen IF Brommapojkarna on harrastaja- ja joukkuemäärältään Euroopan suurin jalkapalloseura. Seuran edustusjoukkue pelaa Ruotsin toiseksi korkeimmalla sarjatasolla Superettanissa.

| Tukholman kaupunginosa-alueet
Bromma | Enskede-Årsta | Farsta | Hägersten | Hässelby-Vällingby | Katarina-Sofia | Kista | Kungsholmen | Liljeholmen | Maria-Gamla Stan | Norrmalm | Rinkeby | Skarpnäck | Skärholmen | Spånga-Tensta | Vantör | Älvsjö | Östermalm

Haettu osoitteesta http://fi.wikipedia.org../../../b/r/o/Bromma.html

Luokka: Tukholman kaupunginosa-alueet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Svenska